پنجابی ادب

پنجابی ادب (انگریزی: Punjabi literature) اوہ ادب اے جیہڑا پنجابی زبان وچ لِکھیا گیا اے۔ ایہ خاص طور تے پنجاب دے لوکاں تے پنجابی ڈائسپورا ولّوں لِکھیا گیا اے۔ مغربی پنجاب وچ پنجابی زبان شاہ مکھی لپی وچ تے مشرقی پنجاب وچ گرمکھی لپی وچ لِکھی جاندی اے۔

 پنجابی ادب دی تریخ 

پنجاب دی دھرتی جگ دے مُڈھلے وسیباں وچوں اک اے۔ جِنا وسیب پُرانا ہُندا اے اونی ای اوہدی زبان پراݨی ہُندی اے۔ ایتھے دی لوکائی قبل از تریخ توں ای اُچ پدھر دا جیون جیوندی پئی اے۔ منکھ دی حیاتی کدی وی جذبیاں توں وکھ نئیں ہُندی۔ جذبیاں دا ہڑھ جدوں آپ مہارا اکھراں دا بانا پاؤندا اے تاں شاعری وجود وچ آؤندی اے۔ شاعری وچ خیال یا جذبہ اپنی بُنتر آپوں لیاؤندا اے۔ ایس توں وکھّو وکھّ صنفاں بݨدیاں نیں۔ پنجابی شاعری دیاں صنفاں تاہیوں دھرتی، لوکائی تے شاعری دے موضوع نال میل کھاندیاں نیں۔ چنگے بھاگیں ایس پوتر بولی وچ صوفیاں نے اپݨے وچاراں نوں بیانیا جیس پاروں پنجابی زبان دیاں صنفاں کلاسیک دا روپ دھار گئیاں۔ بابا فرید نے شلوک لِکھے تے شاہ حسین نے کافی دا راگ الاپیا، سلطان باہو نے سی حرفی راہیں کُراہے پئی لوکائی نوں راہے پایا تے ہاشم شاہ نے دوہڑے وچ سسّی پنوں دے قِصّے نوں بیانیا گیا۔ ایس توں اڈ باراں ماہ، ستوارا، ڈھولا، بولی، ٹپا، ماہیا تے کئی ہور صنفاں نے پنجابی زبان دی جھولی سکھنی نئیں ہون دِتّی۔ جد کہ غزل، نظم، قصیدہ، مرثیہ، مثنوی تے کچھ ہور ایہجیاں صنفاں نیں جیہڑیاں دوجیاں زباناں توں پنجابی وچ آئیاں تے ہُن ایہہ صنفاں وی اوپریاں نہیں بلکہ پنجابی ادب دا حصّہ بن گئیاں نیں۔

 پنجابی نثر دیاں صنفاں 
ناول
ناولٹ
افسانہ
افسانچہ
داستان
ڈراما
سفرنامہ
انشائیہ
حکایت
مزاح
طنز
پرکھ
پڑچول

 پنجابی شاعری دیاں صنفاں 

 پنجابی شاعر 

 پنجابی لکھاری 

ہور دیکھو
پنجابی سلیکھ
پنجابی شاعری
پنجابی لوک شاعری
پاکستانی پنجابی ادب
پنجابی لوک ادب

باہرلے جوڑ
پنجابی صوفی شاعری

حوالے

گٹھ:پنجابی ادب
گٹھ:پنجابی زبان
گٹھ:پنجابی